GWM STEED 4x4 DCab 450 Nm - Forum Topic
Total Replies: 223 012
Total Views: 82 059 624
Forums / 2. FAQ & General Chat / GWM STEED 4x4 DCab 450 Nm
topics: 10 615
replies: 121 102
views: 38 707 737
GWM STEED 4x4 DCab 450 Nm
14 Apr 2019 @ 00:41:49 am
Blykbaar op pad vir volgende jaar.
Baie hoë spesifikasies en gemik om Toyota en Ford aan te vat.
Lyk glad nie sleg !
14 Apr 2019 @ 01:05:12 am
14 Apr 2019 @ 05:29:40 am
Die vraag is hoe hulle na 250000km met Ford en Toyota en selfs Isuzu, Nissan een VW sal vergelyk...
14 Apr 2019 @ 05:29:42 am
14 Apr 2019 @ 05:29:44 am
14 Apr 2019 @ 07:29:54 am
Ek het vele respek vir die GVM, Tata en minder bekende Tippers. Want as ek steeds in die weermag gewerk het sou die kanse goed wees dat ek vandag met so een sou karavaan sleep. En dan sou ek 10 teen 1 steeds my 2000 model Penta gehad het.
Die opsigter van ons kompleks ry bv 'n Tata. Die voertuig werk baie hard en hy sleep met hom 'n ou Penta. Voertuig lyk en werk nog puik vir die aantal kilos wat hy op het.
My opinie van die dae wat ek met my ou Saphire-tjie wa gesleep het dat enige iets kan lank hou as jy hom op pas.
En dan kry jy 'n bekende maak wat op 'n sleepwa teruggesleep word toe hy langs die pad onklaar geraak het.
So is daar maar met alles in die lewe 'n Trade off ne......!
14 Apr 2019 @ 08:02:11 am
Aanhouer wen, maar vir hoe lank.
14 Apr 2019 @ 13:28:07 pm
Die feit is dat daar pryskompetisie gaan ontstaan wat uiteraard goed gaan wees vir die mark.
Toe GWM SA binnegeval het, het hulle gesukkel.
Basiese probleme uitgestryk en handelaarsnetwerk gevestig.
Vandag praat ons en lees ons van GWM saam met ander voertuie en daar is meer op die pad.
Die bakkie met die beter specs gaan uiteraard kompetisie bring waar bekende duurder 'betroubare' name nie tans by is nie.
Ek ry 'n engelse en vrou 'n duitse kar (beide betroubaar)
Wat ek nog nooit kon verstaan nie, is dat die Engelse en die Duitsers dit kon regkry om met vergelykbare enjins (cm3:cm3) baie meer sleepvermoeë in torque uit 'n enjin kan haal as Japan, Korea en selfs VSA.
My vrou se 1800 (bemark as B200) sit meer torque uit as groter oosterse enjins met turbo op van selfde kapasiteit.
Myns insiens gaan hierdie GWM groot kompetisie wees met die goeie specs wat dit mee uitkom.
Die issue oor langtermyn vermoeë gaan eers oor die langtermyn geantwoord kan word. Kyk vir Tata toe hulle begin het. Almal het hulle afgemaak as gaan nie hou nie ens. En nou? Gaan kyk hoeveel van ons karavaan vrinne sleep met Tata en sonder wesenlike probleme.
GWM sal seker maak hy word kompetisie.
Ons almal weet dat wanneer die karkoop gogga eers byt, raak moontlike langtermyn probleme vaag in die agterkop!
Hier kom 'n interessante proses wat ons oor so 4 na 5 jaar weer moet bepraat.
14 Apr 2019 @ 13:43:58 pm
My Tata dubbel kajuut 2007 model het nou 218250km op die klok. Ek het net gereelde normale onderhoud gedoen en met sy ontbrekende luukshede saam gelewe,hoogs tevrede en sal weer een aankoop.
14 Apr 2019 @ 18:31:50 pm
Ek stem Frans. Ek self sleep met n GWM nog geen probleme. Moet erken sovêr ek ry het ek die hok kol op my maag. Ek het dit nie met my ander voertuie gehad. Maar wie weet dalk wys die Chinese ons verkeerd, is net n senutergende gewag. Vandag se tyd het jy n ongetwyfeld goeie voertuig nodig. Kan nie bekostig om langs ons oorlogs geteisterde paaie gaan staan.
14 Apr 2019 @ 18:57:35 pm
2008 GWM 2,8 Tdi d/k 287659 km and still going stong. Almal het KIA, Hyundai, Mahindra afgeskiet en toe draai die Tucson die sportnuts afdeling op sy kop. En Kia, Mahindra van die beste .
14 Apr 2019 @ 23:20:08 pm
Karoo Klong wrote:
Dankie vir hierdie terugvoer.
Hier kom opregte kompetisie vir die bekendes wat gemaklik beraak het in hulle mark.
Nou raak dit 'n nismark waar hulle met prys, kwaliteit en duursaamheid sal moet deel.
Ek voel daar kom 'n prysoorlog tot voordeel van die brand supporters, tot daar nuwe ou voertuie met beter specs uitkom.
15 Apr 2019 @ 14:52:26 pm
Dis te vroeg om nou al oor die lewensverwagting ens. te praat, toe Hyundai in die land aangekom het was die voertuie goed geprys maar vrotterig. Deesdae s'n is heel aanvaarbaar maar SWAMBO se Getz was regtig 'n lekker stadskarretjie (diesel) maar o wee toe die probleme eers begin was die lang wagtye van onderdele 'n nagmerrie, kon nie vinning genoeg van hom ontslae raak nie, het hom vervang met 'n nuwe Suzuki SX4 toe Suzi weer sy terugkeer gemaak het, 10 jaar later en "still going strong". My mening is dat tensy die vervaardiger self sy eie ding in die land doen bly onderdele 'n probleem (weet nie of GWM sy eie organisasie hier het nie en of iemand soos Imperial dit hanteer, indie lg. hou ek as 'n reel verby bloot agv onderdeel issues, en natuurlik ook hoeveel agente/werkswinkels is daar in GWM se nasionale netwerk? VW, Toy, Ford en so aan is amper op elke dorp wat mens meer gemoedsrus gee...
15 Apr 2019 @ 17:21:23 pm
Dis presies die rede waarom ek wegbly van die kleiner verkopers- daar is dalk nie 'n werkswinkel naby as jy op die langpad probleme kry nie, en ons ry baie langpad. Wat is die posisie met die Steed? Ek dog GWM het nou hulle naam na Haval verander.
Ek het onlangs na hule SUV's gaan kyk en was aangenaam verras met hoe hulle lyk. Hulle vergelyk baie goed met enige gevestigde SUV.
So 'n paar jaar gelede het ek met 'n GWM SUV 'n 'n toetsrit onderneem. Alles het goedkoop en minderwaardig gelyk, selfs die sogenaamde leersitplekke. En die ding was so swak hy kon homself amper nie voortsleep nie, so ek weet nie hoe hy 'n karavaan sou kon sleep nie. Die Havals se krag is ook op dieselfde vlak as die gevestigdes. Tyd sal wys of hulle kwaliteit ook is
27 Apr 2019 @ 21:35:40 pm
Ek dink regtig my GWM gedra hom baie goed. Ry nou al n jaar lank met geen probleme, lig op diesel, sleep my Karavaan gemaklik in 5 e rat. Met honderd duisend op die klok en geen probleem so ver is ek baie gelukkig en hy het my nie n arm en n been gekos. Die nuwe een wat op pad is lyk regtig na n wenner en hy sal beslis koppe laat draai
28 Apr 2019 @ 09:01:06 am
Ek sal nou moet koes vir die houe wat uitgedeel gaan word .
Ek dink die meganiese tegnologie in GWM, Mahindra ens.. kort nog so bietjie aandag by die tekenbord.
ń Rukkie gelede wou ek my x-trail inruil op ń Mahindra XUV500 W6.
Met toets bestuur noem die verkoopsman, "Hy trek baie beter as jou x-trail of hoe sê ek"?
Ek het die ou nie eers geantwoord nie en net geglimlag.
Terug by die handelaar was ek eerlik en genoem dat ek moontlik bietjie gaan sukkel om weg te kom met ń volgelaaide Venter sleepwa, dan praat ek nie eens van karavaan ongelaai nie.
28 Apr 2019 @ 16:23:07 pm
Dennis daar is beslis baie tekortkominge by GWM. Ek ry een en praat wat ek ondervind. My 2.5 diesel (ou Isuzu Engin) trek nie sleg. Ek sleep gemaklik en my fleetline laai ek swaar. Ek is nie baie tevrede met sy brieke die lock baie maklik en is iets wat jy gewoond moet raak. Ek moet byvoorbeeld eers aansluit ruk wag tot glow plug warm word dan start. Klein dingetjies, beslis nog nie n Mazda, Ford of Toyota nie.
My GWM ry ook baie hard, kan dalk my bande wees en ek is ongemalik om te vinnig te sleep en voel dat GWM se stabiliteit nie na wense is. Ek het nou al paar keer van Alberton na Bela Bela asook so 50 km rond om Alberton gesleep. Baie maklik glad nie gesukkel genoeg krag en baie lig op diesel. As ek wil 130 sleep doen hy dit en sleep gemalik in 5e sonder om terug te gear as ek verby wil gaan. Moet nie die prys verskil vergeet tussen gwm en ander meer bekende voertuie. Vir wat jy betaal en kry maak dit die moeite werd. Ek sleep net so 4 keer n jaar. Gaan beslis nie n Rolls Royce koop vir dit. Vraag staan kan hy die job doen? Ek sê ja maar onthou wat jy ry.
28 Apr 2019 @ 16:23:10 pm
29 Apr 2019 @ 08:44:13 am
Ek dink eerder die "laer" koste voertuie met baie laer "kwaliteit" in my oê bring dalk in toekoms vir ons meer probleme. AS jy heeltyd oor prys moet veg, dan moet jy as hoë kwaliteit vervaardiger aanpas en ook laer sak om in die prys kompetisie te deel, of deure toemaak, of BAIE duurder word omdat jou produk dan by verre beter vergelyk en dan kan jy mos maar jou tariewe (pryse) opstoot om by te hou.....
Ek sien dit reeds gebeur..
Goedkoper produkte is nie noodwendig die beste vir die mark nie.